9. ΒΑΣΙΛΙΚΟΝ ΔΙΑΤΑΓΜΑ της 22/28 Δεκ. 1956 Περί εφαρμογής επί ομορρύθμων και ετερορρύθμων εταιριών των διατάξεων του Ν.Δ. 3562/1956, περί υπαγωγής Ανωνύμων Εταιριών υπό την διοίκησιν και διαχείρισιν των πιστωτών και θέσεως αυτών υπό ειδικήν εκκαθάρισιν. Έχοντες υπ’ όψιν το άρθρ. 28 του υπ’ αριθ. 3562/1956 Ν.Δ/τος «περί υπαγωγής Ανωνύμων Εταιριών υπό την Διοίκησιν και Διαχείρισιν των πιστωτών και θέσεως αυτών υπό ειδικήν εκκαθάρισιν» προτάσει των Ημετέρων επί της Δικαιοσύνης και του Εμπορίου Υπουργών, μετά γνώμην του Συμβουλίου της Επικρατείας, απεφασίσαμεν και διατάσσομεν: Άρθρ.1.-Αι διατάξεις του Ν.Δ. 3562/1956 «περί υπαγωγής Ανωνύμων Εταιρειών υπό την διοίκησιν και διαχείρισιν των πιστωτών και θέσεως αυτών υπό ειδικήν εκκαθάρισιν» εφαρμόζονται αναλόγως και επί ομορρύθμων και ετερορρύθμων εταιριών, εφ’ ων πληρούνται αι προϋποθέσεις των άρθρ. 1 και 2 του ρηθέντος Ν. Δ/τος. Άρθρ.2.-Η κατά το άρθρ. 9 παρ. 5 του Ν.Δ. 3562/1956 απόφασις των εταίρων περί συνεχίσεως της εταιρείας υπό την διοίκησιν των πιστωτών, της, ως και πάσα απόφασις αφορώσα εις την εφαρμογήν του ανωτέρω Ν.Δ/τος, λαμβάνεται υφ’ εταίρων εκπροσωπούντων πλέον του ημίσεος του συνόλου των εταιρικών εισφορών. Επί ετερορρύθμου εταιρείας λαμβάνονται υπ’ όψιν και αι μερίδες των ετερορρύθμων εταίρων, οίτινες δικαιούνται ψήφου ως και οι ομόρρυθμοι. Σελ. 82,20(α) Άρθρ.3.-Συντελεσθέντος του ελέγχου των πιστώσεων, η Επιτροπή αναγνωρίζει και παραχωρεί εις τους γενομένους δεκτούς πιστωτάς προνομιούχους εταιρικάς μερίδας αξίας ίσης προς το ποσόν της πιστώσεως εκάστου. Ο πιστωτής εις ον ανεγνωρίσθη τοιαύτη μερίς «προνομιούχος εταίρος» έχει πάντα τα δικαιώματα ομορρύθμου εταίρου, εφ’ όσον δεν ορίζεται άλλως εν των Ν.Δ. 3562/1956, απολαύει δε και των εξής προνομίων: α)Δικαιούται να λαμβάνει εκ των καθαρών κερδών της εταιρείας μερίδα ίσην προς ποσοστόν 6% επί της προνομιούχου εταιρικής αυτού μερίδος, εις περίπτωσιν δε καθ’ ην κατά τι έτος τα καθαρά κέρδη δεν ήθελον επαρκεί προς πληρωμήν της ως άνω μερίδος κερδών, το μη πληρωθέν ποσόν καταβάλλεται σωρευτικώς εκ των καθαρών κερδών των επομένων ετών. β)Εν περιπτώσει διαλύσεως ή εκκαθαρίσεως της εταιρείας δικαιούται να λάβη την αξίαν της προνομιούχου εταιρικής αυτού μερίδος προ οιασδήποτε διανομής της εταιρικής περιουσίας εις τους λοιπούς εταίρους. Αι διατάξεις των παρ. 2 και 3 του άρθρ. 15 του Ν.Δ. 3562 εφαρμόζονται αναλόγως. Άρθρ.4.-Οι εταίροι δύνανται υπό τους όρους και κατ’ ανάλογον εφαρμογήν του άρθρ. 9 παρ. 6 του Ν.Δ. 3562/1956, να αναγνωρίσωσιν και παραχωρήσωσιν εις τους πιστωτάς της εταιρείας και εταιρικάς μερίδας παρεχούσας δικαιώματα μη προνομιούχου εταίρου. Άρθρ.5.-Εις τους επί του Εμπορίου και επί της Δικαιοσύνης Υπουργούς ανατίθεμεν την δημοσίευσιν και εκτέλεσιν του παρόντος Δ/τος. 12.Β.γ.9 Εταιρείες διοικούμενες από τους πιστωτές 